<classify> Watu wa mpira husema sifa za shabiki ni mbili tu, Kushangilia na Kuzomea..!! Kichwani unajijibu kuwa hilo ni kweli, Lakini kichwa hicho hicho kinajiuliza huko kushangilia na kuzomea ndio kukufanye ukose tafakari ya kipi cha kushangilia na kipi cha kuzomea?? Nikaikumbuka mechi ya Juventus dhidi ya Real Madrid ambapo Ronaldo alifunga goli tamu lililowainua Mashabiki wa Juventus na kumpongeza Ronaldo. Wakati huo hawakujali kuwa Matokeo yale yanaiweka pabaya timu yao kufuzu hatua inayofuata...Waliheshimu ubora na uwezo wa Mpinzani wao. Hapo ndo ufeki wa mashabiki wetu wa Soka kwa Taifa Stars ulipo. Hawachagui, wao wanachotaka kusikia tumeshinda tu bila kujali ubora wa mpinzani tunaekutana nae au uwezo wetu kwa wakati huo. Wao wanachoamini ni kushinda tu !!! Tena iwapo timu imefungwa hadi listi watapanga na kulalama wachezaji wasio na nidhamu walipaswa kuwa timu ya Taifa. Ovyo kabisa !!! Mechi ya kwanza ya Kirafiki ya Stars dhidi ya Misri eti Mashabiki feki wa Tanzania walijiandaa kuondoka na ushindi mbele ya Mafirauni. Sijui nani amewaroga..!!! Kwa uwekezaji upi mliouweka kwenye Soka letu kiasi cha kutaka kulinganisha Uwezo wa Mafirauni na Sisi?? Hivi mnadhani kuwa na watu kumi na moja uwanjani na wao kumi na moja ndio msingi wa kusema tutashinda??.. Hebu acheni Utani..!! Wakati mwingine najiuliza je,ipo siku tutakubali wa wengine mbele ya timu yetu kama walivyokubali mashabiki wa Juventus na kusimama kwa heshima kumpongeza mpinzani..?? Mmejaa lawama tu na wengine mnakuwa hata hamjala...!!! Hebu jiulizeni Mafirauni wana Wachezaji wangapi ambao wanacheza ligi kubwa Duniani na wanalilia kucheza timu yao ya Taifa na wengine hawapati nafasi?? Sisi tuna nani na nani??... Au ni hawa wachezaji wetu wasiojitambua ambao kutwa wapo kwenye mechi za ndondo michangani badala ya kupisha vipaji vingine kuibuka?? Ni hawa wachezaji wetu wasiojua thamani ya jezi ya Taifa lao?? Ni hawa wachezaji wetu wasiojifunza kwa waliowatangulia na kujua kuwa mpira ni mchezo wa miaka mitano tu baada ya hapo unaitwa Mzee??.. Ndio, Umri sahihi wa mchezaji kuaminiwa kucheza timu ya Taifa huwa ni Miaka 23 ni wachezaji wachache sana na huwa ni historia kucheza timu ya Taifa akiwa chini ya miaka hiyo. Yaani mchezaji akishafikisha miaka 28 ndio basi tena hana soko popote Duniani zaidi tutabaki nae tukisumbuana nae mitaani na kwenye mechi za Veterani. Nyinyi mashabiki feki lazima mjue kuwa bado hatuna Timu yenye ubora sahihi wa kushindana na Mataifa ambayo yamewekeza vya kutosha kwenye Soka. Nyinyi mashabiki feki lazima mjue kuwa TFF haina jukumu la kumtaka mchezaji kutambua umuhimu wa kucheza timu ya Taifa lake iwapo yeye Mchezaji haoni umuhimu wa hilo. Nyinyi Mashabiki feki lazima mjue kuwa kwa timu tunazokwenda kushindana nazo kwetu sisi ni kuongeza uzoefu tu wa kimashindano. Tutabaki tu kusema mpira unadunda na kujipa moyo lakini ukweli utabaki pale pale...Sisi bado kuwa Washindani sahihi kwa Mataifa kama Senegal,Algeria nk. Mpira hauna kificho jamani, mpira ni mikakati ya muda mrefu na kama kazi zingine lazima nidhamu iwe msingi kwa wachezaji wetu. Eti kuna wengine wanataka tucheze kwa kufunguka ili tuoneshe Kandanda letu..thubutuuu..!! Lini tumekuwa na uwezo huo kupitia Vilabu vyetu vya ligi kuu??...lini?? Lini tumekaa tukaangalia mpira wa ligi yetu unaochezwa kwa kuvutia kati ya timu mbili zilizopo uwanjani??..lini?? Mechi zetu ni za kelele za piga mbele,piga mbele na Kamkumbeee...!!! Lazima tukubali kuwa Sisi bado na ni wakati wa kuitia moyo na kuisapoti TFF ili ihakikishe kuwa tunaendelea kupambana ili pia mwaka 2021 tushiriki tena Mashindano hayo. Muhimu kwetu ni kushiriki mara kwa mara mashindano hayo kwani tutaongeza uzoefu na wachezaji wetu watapata soko na kuja kulisaidia Taifa letu. Acheni Ufeki wenu...Tuungane tuwakemee Wachezaji wasio na nidhamu. Tuungane kuifurahia Stars kwa hali yoyote ile hata tukifungwa vipi...!!! Na.Chiki Mchoma255 712 885 999.  <topic>: MICHEZO 